CELEX: 32017D1101
Language: lv
Date: 2017-06-19 00:00:00
Title: Padomes Lēmums (ES) 2017/1101 (2017. gada 19. jūnijs), ar ko ieceļ Eiropas Savienības Intelektuālā īpašuma biroja Apelācijas padomes priekšsēdētāju

21.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 158/43
            
         PADOMES LĒMUMS (ES) 2017/1101
   (2017. gada 19. jūnijs),
   ar ko ieceļ Eiropas Savienības Intelektuālā īpašuma biroja Apelācijas padomes priekšsēdētāju
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) 2017/1001 (2017. gada 14. jūnijs) par Eiropas Savienības preču zīmi (1), un jo īpaši tās 166. panta 1. punktu,
   tā kā 2016. gada 1. decembrī Eiropas Savienības Intelektuālā īpašuma biroja (“birojs”) Apelācijas padomes priekšsēdētāja amata kandidātu sarakstu biroja valde iesniedza Padomei,
   IR PIEŅĒMUSI ŠO LĒMUMU.
   1. pants
   Ar šo par biroja Apelācijas padomes priekšsēdētāju uz piecu gadu termiņu ieceļ Sven STÜRMANN kungu, kas dzimis Bonnā (Vācija) 1971. gada 20. novembrī.
   Biroja valde nosaka pirmajā daļā minētā piecu gadu termiņa sākuma dienu.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Luksemburgā, 2017. gada 19. jūnijā
      
         
            Padomes vārdā –
         
         
            priekšsēdētājs
         
         J. HERRERA
      
   
   
      (1)  OV L 154, 16.6.2017., 1. lpp.